text: қарлығаш шамғонқызы кажығалиева (10. 12. 1950 жылы туған, алматы қаласы) тіл білімі маманы, филологиялық ғылым кандидаты (1992). 1973 жылы алматы шеттілдер институтын бітірген. 1973—1978 жылы сол институтта ағылшын тілі грамматика кафедрасының ізденуші, аспирант. 1978—1994 жылы аға оқытушы, доцент. 1994—1996 жылы әл-фараби атындағы қазмұу-тінің халықаралық қатынастар факультетінде шет тілдер кафедрасының меңгерушісі. 1997 жылдан бастап қр-сының сыртқы істер министрлігі жанындағы дипломатиялық академиясының шет тілдер кафедрасының меңгерушісі. 1992 жылы акад. ә. қайдардың жетекшілігімен қазақ тілдік қатынасының мәдени-ұлттық сипаты туралы кандидат диссиртациясын қорғады. 10-нан аса еңбек жариялады. шығармалары: специфика фактической речевой коммуникации казахском язықе. акд., а., 1991. ш. сарыбаев